b'\n_START_ARTICLE_\nEino Pettai\n_START_SECTION_\nElulugu\n_START_PARAGRAPH_\nEino Pettai oli haritlase poeg. Isa: Aleksander Pettai. _NEWLINE_L\xc3\xb5petas 1955 P\xc3\xb5lva Keskkooli, 1960 Eesti P\xc3\xb5llumajandusakadeemia p\xc3\xb5llumajanduse mehhaniseerimise erialal, p\xc3\xb5llumajanduskandidaat (1974, Eesti NSV TA Loomakasvatuse ja Veterinaaria Instituut, ELVI), v\xc3\xa4itekiri "Peenestatud hein ja kuivsilo l\xc3\xbcpsikarja ratsionaalsel pidamisel". 1968\xe2\x80\x9371 ELVI vanem- ja peainsener, vanemteadur, 1971\xe2\x80\x9392 asedirektor, 1993 patendi- ja juurutamise osakonna juhataja, 1993\xe2\x80\x93 AS-i Pere Leib tegevdirektori abi.\n_START_SECTION_\nTeadust\xc3\xb6\xc3\xb6\n_START_PARAGRAPH_\nUurinud rohus\xc3\xb6\xc3\xb6tade tootmise ja etteandmise ning veisepidamise tehnoloogiat, loomakasvatusfarmide mehhaniseerimist. Aktiivselt osalenud ELVI teaduskonverentside ning n\xc3\xa4ituste korraldamisel ja teaduskirjanduse publitseerimisel. Akadeemilise P\xc3\xb5llumajanduse Seltsi liige. N\xc3\xb5ukogude Eesti preemia (1972, kollektiivis). 40 teadustr\xc3\xbckist, sh 5 raamatu kaasautor.'